Document ID: 32005R0299

ΚΑΝΟΝΙΣΜΌΣ (ΕΚ) αριθ. 299/2005 ΤΗΣ ΕΠΙΤΡΟΠΉΣ
της 23ης Φεβρουαρίου 2005
για τον καθορισμό των ποσοτήτων ακατέργαστου καπνού που μπορούν να μεταφερθούν σε άλλη ομάδα ποικιλιών στο πλαίσιο του κατωφλίου εγγύησης για τη συγκομιδή του 2005 στην Ιταλία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2075/92 του Συμβουλίου, της 30ής Ιουνίου 1992, για την κοινή οργάνωση αγοράς του ακατέργαστου καπνού (1), και ιδίως το άρθρο 9 παράγραφος 4,
Εκτιμώντας τα ακόλουθα:
(1)
Το άρθρο 9 του κανονισμού (ΕΟΚ) αριθ. 2075/92 θέσπισε καθεστώς ποσοστώσεων για τις διάφορες ομάδες ποικιλιών καπνού. Οι ατομικές ποσοστώσεις κατανεμήθηκαν μεταξύ των παραγωγών βάσει των κατωφλίων εγγύησης για τη συγκομιδή 2005 που καθορίστηκαν στο παράρτημα ΙΙ του κανονισμού (ΕΚ) αριθ. 546/2002 του Συμβουλίου, 25ης Μαρτίου 2002, για τον καθορισμό των πριμοδοτήσεων και των κατωφλίων εγγύησης για τον καπνό σε φύλλα κατά ομάδα ποικιλιών, ανά κράτος μέλος και για τις συγκομιδές 2002, 2003 και 2004, καθώς και για την τροποποίηση του κανονισμού (ΕΟΚ) αριθ. 2075/92 (2). Το άρθρο 9 παράγραφος 4 του κανονισμού (ΕΟΚ) αριθ. 2075/92 επιτρέπει στην Επιτροπή να εξουσιοδοτεί τα κράτη μέλη όσον αφορά τη μεταφορά των ποσοτήτων του κατωφλίου εγγύησης μεταξύ ομάδων ποικιλιών, υπό την προϋπόθεση ότι οι συγκεκριμένες μεταφορές μεταξύ ομάδων ποικιλιών δεν προκαλούν συμπληρωματικές δαπάνες που επιβαρύνουν το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ/FEOGA) και δεν συνεπάγονται αύξηση του συνολικού κατωφλίου εγγύησης κάθε κράτους μέλους.
(2)
Εφόσον πληρούται η ως άνω προϋπόθεση, είναι σκόπιμη η έγκριση της συγκεκριμένης μεταφοράς στα κράτη μέλη που την ζήτησαν.
(3)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης καπνού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για τη συγκομιδή 2005, τα κράτη μέλη εξουσιοδοτούνται να μεταφέρουν, πριν από τις 30 Μαΐου 2005, ποσότητες ομάδας ποικιλιών προς άλλη ομάδα, σύμφωνα με το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι υποχρεωτικός ως προς όλα τα μέρη του και εφαρμόζεται απευθείας σε όλα τα κράτη μέλη.
Βρυξέλλες, 23 Φεβρουαρίου 2005.

Labels: 17
6